La taula virtual opcional especifica redireccions per a destinataris o dominis locals i no locals. Les redireccions són utilitzades pel dimoni cleanup(8). Les redireccions són recursives.

La redirecció virtual s'aplica només a l'adreça embolcall del destinatari, i no afecta a les capçaleres del missatge. És com ara el conjunt de regles `S0` de Sendmail. Utilitza el mapejat canònic per reescriure la capçalera i les adreces embolcall en general.

El suport típic d'un domini virtual té el següent aspecte:

- `virtual.domini` mapejat a... `qualsevolcosa` (el contingut de la dreta no importa)
- `usuari1@virtual.domini` mapejat a... `adreça1`
- `usuari2@virtual.domini` mapejat a... `adreça2, adreça3`

Amb això, el servidor SMTP accepta correu per a `virtual.domini` i rebutja el correu per a `desconegut@virtual.domini` com a no lliurable.

EL format de la taula virtual és el següent; els mapejats es proven en l'ordre llistat:

- `usuari@domini` mapejat a... `adreça, adreça, ...`: El correu per a `usuari@domini` és redirecciona a `adreça`. Aquesta forma és la que té la precedència més alta.
- `usuari` mapejat a... `adreça, adreça, ...`: El correu per a `usuari@lloc` es redirecciona a `adreça` quan lloc és igual a `$myorigin` quan el lloc està llistat a `$inet_interfaces`. Aquesta funcionalitat es trepitja amb la de la base de dades d'àlies locals. La diferència és que el mapejat virtual es pot aplicar a adreces no locals.
- `@domini` mapejat a... `adreça, adreça, ...`: El correu de qualsevol usuari a `domini` es redirecciona a `adreça`. Aquesta forma és la que té la precedència més baixa.

En totes les altres formes, quan l'adreça té la forma `@unaltredomini`, el resultat és el mateix usuari a unaltredomini. Això funciona només per a la primera adreça de l'¡expansió.

EXTENSIÓ D'ADREÇA: Quan la recerca falla i la part local de l'adreça conté el delimitador opcional de destinatari (p. ex., `usuari+foo@domini`), la recerca es repeteix per a l'adreça no estesa (p. ex., `usuari@domini`), l'adreça estesa no coincident es propaga al resultat de l'expansió. L'ordre de coincidències és `usuari+foo@domini`, `usuari@domini`, `usuari+foo`, `usuari`, i `@domini`.